# Pia Nordin Christensen

Sognepræst, Frederiksberg kirke. Masterstuderende i homiletik.

Studieorloven anvendes til afsluttende masteropgave, som er under udarbejdelse.

# Masteropgave: Prædikens praksis i spændingen mellem teologi og erfaring

Mit udgangspunkt er, at en prædiken, der opstår i mødet imellem bibeltekst og livserfaringer er en erfaringsteologisk prædiken. Det er min tese, at prædikenværkstedet, hvor menigheden inddrages i prædikenforberedelsen, er et frugtbart homiletisk afsæt herfor. I min masteropgave beskrives med evangelieteksten som fortegn, hvordan samtalen fungerer i praksis, samt hvilke refleksioner præst og deltagere gør sig på baggrund heraf.

Teoretisk søger jeg som erfaringsteolog at indkredse erfaringer, der åbner for meningsfuld tale om Gud, og illustrere som sådan bevægelsen fra livserfaring til troserfaring. Tro kan herudfra beskrives som en erfaring med erfaringen (Jüngel) og som sådan erfares som et overskud.

Det er imidlertid ikke uproblematisk at tale om Gud i en tid, der grundlæggende forholder sig afvisende til talen om transcendens. Så hvordan kan man forstå transcendenserfaringer? Her tager jeg udgangspunkt i Dorthe Jørgensens disputats “Den skønne tænkning”. Jørgensen definerer transcendenserfaringer som erfaringer af merbetydning. Erfaringer af merbetydning forudsætter opmærksomhed. Opgavens anden tese overvejer, om der kan drages homiletiske konsekvenser af ’skøn tænkning’. Og hvad stiller vi i givet fald så op med det uskønne?

**Tidligere artikel om emnet:**

**Christensen, Pia Nordin**: ’En samtidig homiletik – en refleksion over egen prædikenpraksis’. KFPT nr.137,2014.

**Litteratur:**

**Albinus, Lars**.

En æstetisk filosofi om sanseoverskridende erfaringer (DTT 77. Årg. 2014)

**Bjerg, Svend**

- Kunsten at prædike (2002)

- Det evige i det flygtige (2004)

- Tro og erfaring. (Anis 2006)

**Livskraft**. Studier i kristendom, fortælling og erfaring. Redigeret af Christine Tind Johannessen-Henry, Susanne Gregersen, Søren Holst og Elof Westergaard (Anis 2012)

**Gaarden,** Marianne. Prædikenen som det tredje rum. (Anis 2015)

**Jørgensen, Dorthe**

- Skønhed. En engel gik forbi. (Aarhus Universitetsforlag 2006)

- Den skønne tænkning. Veje til erfaringsmetafysik. Religionsfilosofisk udmøntet. (Aarhus Universitetsforlag, 2014)

- Fornemmelsens Filosofi. Æstetik, fænomenologi og erfaringsmetafysik. Filosofi og Kunst (red. Ulla Thøgersen, Bjarne Troelsen. Ålborg: Aalborg Universitetsforlag 2012) s. 33-45. .

**Nørager, Troels**.

Filosofisk æstetik som teologisk religionsfilosofi? En fremstilling og drøftelse af Dorthe Jørgensenes disputats, Den skønne tænkning. (Norsk Teologisk Tidsskrift efterår 2015)

**McClure, John S**.

- The Roundtable Pulpit: Where Leadership and Preaching Meet.

Nashville: Abingdon Press (1995)

- Other-wise Preaching: A Postmodern Ethic for Homiletics.

St. Louis: Chalice Press, (2001)

**Póder, Christine Svinth-Værge**

De skjulte erfaringsstrukturer i Karl Barths sene teologi (DTT ,71. årg. (2008)

**Thyssen, Peter**

Eberhard Jüngel (Anis 2002)